Tartaridai

Tartaridai (Schizomida) – bestuburių gyvūnų būrys, priklausantis voragyvių klasei. Tai nedideli voragyviai, užaugantys iki 1 cm ilgio. Jie neturi akių. Pilvelis ovalo formos, 12 segmentų. Gale yra trumpa „uodega“ (flagellum), kuri susideda ne daugiau kaip iš 4 segmentų. Ji yra skiriamasis bruožas, pagal kurį galima atpažinti šią rūšį. 

Būrio pavadinimas reiškia „atskirtas (perskeltas) vidurys”. Taip vadinama dėl to, kad jų galvakrūtinės viršutinis skydas padalytas į dvi atskiras dalis. Kaip ir telifonai, žiužiakojai ir solpūgos, schizomida vaikščioja trimis kojų poromis, o priekinė pora yra jutimo organai. Jie taip pat turi gerai išvystytus didelius pedipalpus. Kvėpuoja viena pora plaučių, esančių 8–ame segmente.

Tartaridai daugiausia gyvenatropinių regionų dirvožemyje, po akmenimis ar drėgna lapų paklote ir olose. Minta smulkiais bestuburiais, kuriuos susmulkina stipriomis cheliceromis. Nuodų liaukų neturi, tačiau gindamiesi iš pilvelio galo gali išpurkšti rūgštingus purslus.

Klasifikacija 
Tartaridai suskirstyti į tris šeimas, iš kurių viena išnykusi: 
 Calcitronidae †
 Hubbardiidae
 Protoschizomidae

2011 metais buvo aprašyta apie 260 šių voragyvių rūšių, dauguma iš jų priklauso Hubbardiidae šeimai.

Nuorodos 
 Nuorodos į straipsnius apie Schizomida 
 Nuorodos į straipsnius apie Schizomida 
 Trumpa informacija rusų kalba

Šaltiniai

Voragyviai

de:Geißelskorpione#Zwerggeißelskorpione (Schizomida)